ที่แท้ 2 เตาเผาขยะให้เอกชนสร้าง รับจ้าง กทม.เผาใน 20 ปีแล้วยกให้
จากกรณีที่มีการวิพากษ์วิจารณ์เกี่ยวกับโครงการจ้างเหมาเอกชนกำจัดมูลฝอยด้วยระบบเตาเผาขนาดไม่น้อยกว่า 1,000 ตัน ที่ศูนย์กำจัดมูลฝอยหนองแขมและอ่อนนุช วงเงินงบประมาณโครงการละ 6,570 ล้านบาท ซึ่ง กทม.อยู่ระหว่างประกาศประชาพิจารณ์ร่างขอบเขตงาน (ทีโออาร์) ก่อนเข้าสู่กระบวนการหาผู้รับจ้างด้วยวิธีประกวดราคาอิเล็กทรอนิกส์นั้น,นายชาตรี วัฒนเขจร รอง ผอ.สำนักสิ่งแวดล้อม (สสล.) กทม. เปิดเผยว่า โครงการนี้เป็นโครงการที่ดีเมื่อเทียบกับการฝังกลบ ซึ่งปัจจุบันพื้นที่ฝังกลบค่อนข้างหายาก ที่สำคัญพื้นที่ที่ กทม.เช่าเพื่อฝังกลบขยะใกล้สิ้นสุดสัญญาเช่าพื้นที่แล้ว ทั้งนี้กรณีที่มองว่า กทม.ใช้งบประมาณจำนวนกว่า 6,570 ล้านบาท ในการดำเนินการ เหมือนลงทุนให้เอกชนนั้น โครงการนี้การก่อสร้างเตาเผาเป็นส่วนที่เอกชนจะเป็นผู้ลงทุนทั้งหมด และเมื่อครบ 20 ปีทรัพย์สินจะเป็นกรรมสิทธิ์ของ กทม. แต่งบดังกล่าวเป็นวงเงินงบประมาณที่ กทม.จะจ้างเอกชนเป็นผู้เผาเป็นเวลา 20 ปี ซึ่งเดิมมีการศึกษาว่าจะจ้างไม่เกินตันละ 1,000 บาท แต่ผู้บริหาร กทม.มองว่าราคาสูงเกินไป จึงได้ปรับลดลงมาเหลือตันละไม่เกิน 900 บาท ซึ่งจำนวนดังกล่าวผ่านความเห็นชอบจากสภา กทม. และกระทรวงมหาดไทยแล้ว เชื่อว่าหากเปิดประมูลแล้วราคาอาจจะถูกลงกว่านี้.
โครงการนี้เป็นโครงการที่ดีเมื่อเทียบกับการฝังกลบ ซึ่งปัจจุบันพื้นที่ฝังกลบค่อนข้างหายาก ที่สำคัญพื้นที่ที่ กทม.เช่าเพื่อฝังกลบขยะ
เตาเผาขยะ,ศูนย์กำจัดมูลฝอยหนองแขมและอ่อนนุช,ฝังกลบ,ขยะ,ทีโออาร์,ข่าวทั่วไป